钦定古今图书集成/明伦汇编/氏族典/第108卷 > 《廖用贤尚友录》 > 雷应龙
## 钦定古今图书集成/明伦汇编/氏族典/第108卷 > 《廖用贤尚友录》 > 雷应龙

按《云南通志》：“应龙，字孟升，弘治甲子，举孝廉第一，正
德戊戌进士，授莆田知县，条行八禁，皆切时宜。巨珰
督贡方物甚横，力折之。至均徭平赋，筑堤堰，毁淫祠，
大惬民心。为御史，奉敕巡盐两淮，因灾异疏八事，世
宗嘉纳。寻有中贵乞织造，屡疏极论，不报，愤郁而卒。”